Stormen Egons kraft betyder, at Stena Line aflyser aftenens færgeafgang fra Oslo klokken 19 og søndagens afgang fra Frederikshavn klokken 9. Først på eftermiddagen er også Stena Danicas afgang fra Frederikshavn klokken 14 og Stena Danicas afgang fra Göteborg klokken 18:15 blevet aflyst. Det samme er afgangen med Stena Jutlandica fra Göteborg klokken 16, og afgangen fra Frederikshavn klokken 20:15. Også fredagens storm Dagmar betød aflyste færger, hvor 19-afgangen fra Oslo også var aflyst sammen med 9-afgangen fra Frederikshavn tidligere i dag, lørdag. DMI har udsendt en varsling om vindstød af orkanstyrke fra lørdag klokken 10 og frem til midnat gældende for blandt andet Jammerbugt, Thisted, Frederikshavn og Hjørring, hvor vindstødene kan nå op på 32 m/s. Vindstød af orkanstyrke medfører at tagsten blæser ned, store grene knækker, træer kan vælte og spærre vejstrækninger. Stor sandsynlighed for at broer må lukkes for trafik.

Opsummering:
Stena Line aflyser to færgeafgange med Stena Saga på grund af stærk storm.